Teuvo Hakkaraisen valintaa on vaikea nähdä muuna kuin voitonvarmana uhoamisena tai silkkana kettuiluna. Haluttiin näyttää, että johtoon voidaan äänestää kuka tahansa.

Jussi Halla-aho pyysi lauantaina ensimmäisessä tiedotustilaisuudessaan ihmisiä rauhoittumaan. Hän harmitteli jännitteitä ja erilaisia purkauksia. Hän nosti kiireisimmäksi tehtäväksi puolueen eheyttämisen repivän puheenjohtajakisan jälkeen.

Halla-aho on oikeassa siinä, että puheenjohtajavaali jätti puolueeseen syvät jakolinjat.